open-index/open-wikipedia-markdown huggingface dataset:
Heikki Walldén

**Heikki Walldén** (8. tammikuuta 1914 Tampere – 12. heinäkuuta 2006 Tampere) oli pitkään Porissa toiminut taidemaalari ja Porin taiteilijaseuran perustajajäsen. Walldén opiskeli taidetta Allan Salon, Reino Viirilän ja Arvid Bromsin johdolla. Walldénin ensiesiintyminen näyttelyissä tapahtui vuonna 1945 tai 1946. Walldén piti yksityisnäyttelyitä ja osallistui yhteisnäyttelyihin Porissa ja muualla Satakunnassa. Viimeisin näyttelyesiintyminen tapahtui vuonna 2003.

Walldén oli tyyliltään koloristi, ja oli saanut vaikutteita muun muassa impressionismista. Hän oli Porin Taiteilijaseuran perustajajäsen. Walldén toimi Porin työväenopistossa maalauksen opettajana vuosina 1954-1964. Vuonna 1977 Walldén toimi lyhyen aikaa Porin kaupungin kuvataidelautakunnan puheenjohtajana. Walldénin teoksia on Porin kaupungin taidekokoelmassa.

Taiteilijan uran ohella Walldén oli töissä mainosalalla. Hän aloitti mainosalan työt Osuusliike Voiman palveluksessa Tampereella. Vuonna 1946 hänet kutsuttiin Poriin aloittamaan Osuusliike Kansan somistus- ja mainostoimintaa. Lisäksi hän toimi opettajana ammattikoulussa.

## Lähteet
Nikonvaahtera

**Nikonvaahtera** (*Acer maximowiczianum*, aik. *Acer nikoense*) on saippuamarjakasvien (Sapindaceae) heimoon, vaahteroiden (*Acer*) sukuun kuuluva kasvilaji. Se on pienehkö kausivihanta puulaji, joka kasvaa tavallisesti noin 9–14 metriä korkeaksi ja on melko hidaskasvuinen. Nikonvaahteran lehdet ovat kolmilehdykkäiset, yläpinnoiltaan himmeänvihreitä ja alapinnoiltaan harmaanvihreitä. Lehdykät ovat muodoltaan soikeita, ja keskimmäinen lehdykkä on kahta reunimmaista suurempi, enintään noin 12 cm pitkä. Lehtien syysväri vaihtelee oranssista punaiseen. Nikonvaahteran kukinnot ovat kolmikukkaisia viuhkoja. Yksittäiset kukat ovat keltaisia ja lähes huomaamattomia. Nikonvaahtera kukkii keväällä ja kukista kehittyvät hedelmät ovat lenninsiivellisiä pähkylöitä (samaroita).

Nikonvaahtera kasvaa luontaisena Kiinassa ja Japanissa.

Nikonvaahteran tieteellisen nimen lajinimi (*maximowiczianum*) viittaa Karl Maksimovitšiin, joka löysi puun Japanista 1860-luvulla. Lajin kansanomainen nimi viittaa puolestaan Japanissa sijaitsevaan Nikōn kaupunkiin.

Nikonvaahteraa voi kasvattaa koristekasvina esimerkiksi pihapuuna. Laji kasvaa helposti keskikosteassa maaperässä täydessä auringon valossa tai puolivarjossa, mutta parhaiten puolivarjossa.

## Lähteet
* Missouri Botanical Garden: ''Acer maximowiczianum'' 
### Viitteet

## Aiheesta muualla
* Trees and Shrubs Online: ''Acer maximowiczianum'' 
* Global Biodiversity Information Facility (GBIF): ''Acer maximowiczianum''
Malesian naisten jääkiekkomaajoukkue

**Malesian naisten jääkiekkomaajoukkue** edustaa Malesiaa naisten kansainvälisissä jääkiekko-otteluissa. Vuonna 2022 maassa oli 80 rekisteröitynyttä naisjääkiekkoilijaa, mutta joukkuetta ei ollut vielä sijoitettu Kansainvälisen jääkiekkoliiton IIHF:n ylläpitämässä maailmanrankingissa.  Seuraavana vuonnakaan joukkuetta ei sijoitettu ja pelaajien määrä oli romahtanut 20:een. Vuoden 2025 alussa pelaajia oli 32.

Joukkue on osallistunut IIHF:n Challenge Cup of Asian 1. divisioonan turnaukseen ja voittanut sen. Malesian jääkiekkoliiton Hisham Yahaya totesi vuonna 2018, että joukkue tavoittelee paikkaa maailmanmestaruuskilpailuissa vuodeksi 2022 tai 2023. Tavoite ei toteutunut, mutta vuoden 2023 Aasian ja Oseanian -mestaruuskilpailuissa joukkue sijoittui 6. sijalle. Vuonna 2025 joukkue oli Aasian cupin neljäs.

Kaudesta 2014–2015 kauteen 2017–2018 joukkuetta valmensi suomalainen Nikolas Sepponen.

## Lähteet
Elkan Baggott

**Elkan Baggott** (s. 23. lokakuuta 2002 Bangkok, Thaimaa) on indonesialainen jalkapalloilija. Hän on edustanut Ipswichiä juniorijoukkueista lähtien, mutta pelannut seuran edustusjoukkueessa 25. elokuuta 2025 mennessä vain kaksi Englannin Ykkösliigan ja neljä liigacupin ottelua. Hän on pelannut lainalla Ykkösliigaa Cheltenhamissa, Bristol Roversissa ja Blackpoolissa, Kakkosliigaa Gillinghamissa sekä National Leagueta King's Lyon Townissa.

Baggott pelasi Indonesian maajoukkueessa ensimmäisen kerran vuonna 2021. Hän on elokuun 25. päivään 2025 mennessä pelannut 23 maaottelua, joista avauskokoonpanossa 16 peliä, ja tehnyt kaksi maalia. Hän pelasi kolme ottelua Aasian-mestaruuskilpailuissa 2023. Hän on pelannut kolme MM-karsintaottelua.

Baggott on syntynyt Thaimaassa. Hänen isänsä on brittiläinen ja äitinsä indonesialainen.

## Lähteet
Päijät-Hämeen hyvinvointialue

**Päijät-Hämeen hyvinvointialue** vastaa vuoden 2023 alusta lähtien kymmenen päijäthämäläisen kunnan sosiaali-, terveys- ja pelastustoimen palveluista. Nämä tehtävät siirtyivät hyvinvointialueen vastuulle alueen kunnilta ja kuntayhtymiltä. Tehtäviä hoitava henkilöstö siirtyi liikkeenluovutuksella kunnista ja kuntayhtymistä hyvinvointialueen palvelukseen. Suomessa on yhteensä 21 hyvinvointialuetta..

Päijät-Hämeen hyvinvointialueen valtuustoon valitaan 69 aluevaltuutettua.. Ensimmäiset aluevaalit järjestettiin 23. tammikuuta 2022. Siihen asti hyvinvointialueen toimintaa valmisteli väliaikainen valmistelutoimielin (vate).

## Kunnat
Hyvinvointialueeseen kuuluu 10 kuntaa, joista kolme on kaupunkeja.
*  Asikkalan kunta
*  Hartolan kunta
*  **[[Heinola|Heinolan kaupunki]]**
*  Hollolan kunta
*  Iitin kunta
*  Kärkölän kunta
*  **[[Lahti|Lahden kaupunki]]**
*  **[[Orimattila|Orimattilan kaupunki]]**
*  Padasjoen kunta
*  Sysmän kunta
Vuoden 2022 huhtikuussa hyvinvointialueella asui 204 839 asukasta.

## Palvelut

### Sosiaalihuolto

### Terveydenhuolto

Alueen laboratoriopalvelut tuottaa Fimlab Laboratoriot Oy. 

### Pelastustoimi
Pelastustoimen palvelut Päijät-Hämeessä tuottaa Päijät-Hämeen pelastuslaitos. Pelastusjohtajana aloitti 1.&nbsp;elokuuta 2025 Mira Leinonen.

### Pelastusasemat ja sopimuspalokuntien paloasemat

## Valtuutetut

## Lähteet

## Aiheesta muualla
* Päijät-Hämeen hyvinvointialue
* Sosiaali- ja terveydenhuollon sekä pelastustoimen uudistus
Pierre Daumesnil

**Yrieix-Pierre Daumesnil** (1776 – 1832) oli Ranskan ensimmäisen keisarikunnan ja Bourbon-restauraation aikainen ranskalainen kenraali.

## Lähteet

## Aiheesta muualla
Erik Granholm

**Erik Olof Granholm** (6. kesäkuuta 1917 Teerijärvi – 5. huhtikuuta 2006 Kruunupyy) oli suomalainen insinööri, yrittäjä ja yritysjohtaja, joka sai teollisuusneuvoksen arvonimen.

Granholmin vanhemmat olivat johtaja Johan Lennart Granholm ja Edit Johanna Forss ja puoliso vuodesta 1942 Rose Marie Björk. Granholm kävi keskikoulun ja valmistui kauppaopistosta 1939. Talvisotaan osallistuttuaan hän meni opiskelemaan tekstiilialaa Boråsiin, mutta tuli sieltä jatkosotaan ja valmistui sen jälkeen tekstiili-insinööriksi vuonna 1946. Valmistuttuaan hän toimi vuoteen 1948 Hyvinkäällä Yhtyneet Villatehtaat -yrityksen  työntutkimuspäällikkönä ja 1949–1959 suunnittelupäällikkönä.

Vuonna 1949 Granholm siirtyi tekniseksi johtajaksi Terjärv Spinneri -yhtiöön, jonka nimi oli vuodesta 1968 Terinit. Vuodesta 1960 hän toimi yrityksen myyntipäällikkönä ja vuodesta 1963 toimitusjohtajana, yhtiön osakas hänestä tuli 1962. Granholm perusti vuonna 1962 Teerijärvelle myös Oy Granholm Ab -yhtiön, jonka johtokunnan puheenjohtaja hän oli 1963–1970. Vuonna 1972 hänestä tuli myös Terinitin Lappajärven tehtaan toimitusjohtaja ja vuonna Terinitin 1976 Simon tehtaan toimitusjohtaja. Vuonna 1975 Granholm oli perustamassa Teriwood- ja Oranit-yhtiöitä ja toimi kummankin johtokunnan puheenjohtajana. 

Granholm oli Teerijärven ja Kruunupyyn kunnanvaltuutettu ja hänellä oli useita muitakin luottamustoimia, hän oli esimerkiksi vuodesta 1964 Keski-Pohjanmaalla tekstiilien ja asusteiden tavarantarkastaja. Teollisuusneuvoksen arvonimen Granholm sai vuonna 1977.

## Lähteet
Meksikon naisten jääkiekkomaajoukkue

**Meksikon naisten jääkiekkomaajoukkue** edustaa Meksikoa naisten kansainvälisissä jääkiekko-otteluissa, muun muassa maailmanmestaruuskilpailuissa. Vuonna 2022 maassa oli 270 rekisteröitynyttä naisjääkiekkoilijaa, vuoden 2025 alussa 290. Vuonna 2025 joukkue oli sijoitettuna Kansainvälisen jääkiekkoliiton IIHF:n ylläpitämällä maailmanrankinglistalla 27. sijalle. Se sijoitettiin listalle ensi kertaa huhtikuussa 2014, jolloin se oli 35. sijalla. Maa ei ollut  koskaan pudonnut listalla ennen vuotta 2025.

## Sijoitukset

### Maailmanmestaruuskilpailuissa

* 2014 – 2. divisioonan karsinnat, 1.
* 2015 – 2. divisioonan B-lohko, 2.
* 2016 – 2. divisioonan B-lohko, 4.
* 2017 – 2. divisioonan B-lohko, 1.
* 2018 – 2. divisioonan A-lohko, 6.
* 2019 – 2. divisioonan A-lohko, 4.
* 2020 – 2. divisioonan A-lohkon turnaus peruttiin koronaviruspandemian vuoksi.
* 2021 – 2. divisioonan A-lohkon turnaus peruttiin koronaviruspandemian vuoksi. 
* 2022 – 2. divisioonan A-lohko, 5.
* 2023 – 2. divisioonan A-lohko, 3.
* 2024 – 2. divisioonan A-lohko, 3. 
* 2025 – 2. divisioonan A-lohko, 6. 

### Maailmanranking

* 2014, huhtikuu – 35.
* 2015 – 35.
* 2016 – 32.
* 2017 – 29.
* 2018, helmikuu – 26.
* 2018, huhtikuu – 26.
* 2019 – 26.
* 2020 – 26.
* 2021 – 26.
* 2022, helmikuu – 25.
* 2022, syyskuu – 25.
* 2023 – 25.
* 2024 – 25.
* 2025 – 27.

## Lähteet
Verdiana

**Pyhä Verdiana** (myös **Veridiana** tai **Viridiana**; 1182 Castelfiorentino, Firenze, Italia – 1242 Firenze, Italia) oli köyhän mutta ylhäisen perheen lapsi, josta tuli myöhemmin pyhiinvaeltaja ja erakko.

Pyhä Vediana teki pyhiinvaellukset Roomaan ja Santiago de Compostelaan. Hän ryhtyi erakoksi 26-vuotiaana, eli 34 vuotta pienessä sellissä kappelin yhteydessä ja otti vastaan sekulaarifransiskaanien sääntökuntapuvun Pyhältä Franciscus Assisilaiselta vuonna 1211. Hän eli seuraavien yhdeksän paavin hallintokaudet: Lucius III (1181–1185), Urbanus III (1185–1187), Gregorius VIII (1187), Klemens III (1187–1191), Celestinus III (1191–1198), Innocentius III (1198–1216), Honorius III (1216–1227), Gregorius IX (1227–1241) ja Celestinus IV (1241). Paavi Klemens VII kanonisoi hänet vuonna 1533. Hän on Italian Castelflorentinon ja Firenzen suojeluspyhimys. Kuvissa hänet esitetään käärmeiden kanssa. Pyhän Vedianan muistopäiviä vietetään 1. ja 16. helmikuuta.

## Lähteet
Kuparivaahtera

**Kuparivaahtera** (*Acer griseum*) on saippuamarjakasvien (Sapindaceae) heimoon, vaahteroiden (*Acer*) sukuun kuuluva kasvilaji. Se on pieni kausivihanta puulaji, jolla pyöreä tai soikea latvus ja pystykasvuiset oksat. Kuparivaahtera tunnetaan erityisesti sen hilseilevästä kaarnasta, jonka väri vaihtelee kuparinoranssista kanelinruskeaan. Lajilla on myös näyttävä oranssin ja punaisen väliltä oleva syysväri.

Kuparivaahtera kasvaa tavallisesti 6–9 metriä korkeaksi, mutta joskus jopa 12 metriä korkeaksi. Sen lehdet ovat 7–13 cm pitkiä ja kolmilehdykkäisiä. Keskimmäinen lehdykkä on lyhytruotinen. Yläpinnoiltaan lehdet ovat vihreitä, mutta alapinnoiltaan sinertävän- tai harmaanvihreitä ja hienokarvaisia. Kuparivaahteran kukinnot ovat roikkuvia viuhkoja ja yksittäiset kukat ovat mitättömän pieniä ja kellertäviä. Kuparivaahtera kukkii huhtikuussa tai toukokuun alkupuolella. Kukista kehittyvät hedelmät ovat lenninsiivellisiä pähkylöitä (samaroita), ja niissä on epätavallisen suuret siemenet.

Kuparivaahtera kasvaa luontaisena Kiinan keskiosien sekametsissä.

Kuparivaahtera on näyttävä pienikokoinen koristepuu pihalle tai puutarhaan. Lisäksi lajia käytetään bonsaipuuna, etenkin Euroopassa. Kasvatettuna kuparivaahtera kasvaa helposti keskikosteassa, hieman happamassa sekä hyvin vettä läpäisevässä maaperässä täydessä auringon valossa tai puolivarjossa. Laji suosii kosteaa, mutta hyvin vettä läpäisevää maaperää, eikä kestä kuivuutta. Lajin lisääminen siemenistä on vaikeaa, sillä on arvioitu, että jopa noin 95% puun tuottamista siemenistä ei olisi elinkelpoisia.

## Lähteet
* Missouri Botanical Garden: ''Acer griseum'' 
### Viitteet

## Aiheesta muualla
* Integrated Taxonomic Information System (ITIS): ''Acer griseum'' 
* Global Biodiversity Information Facility (GBIF): ''Acer griseum'' 
* Flora of China: ''Acer griseum''
Mongolian naisten jääkiekkomaajoukkue

**Mongolian naisten jääkiekkomaajoukkue** edustaa Mongoliaa naisten kansainvälisissä jääkiekko-otteluissa. Joukkue on perustettu syyskuussa 2018. Kansainvälisen jääkiekkoliiton IIHF:n vuoden 2019 virallisten tietojen mukaan maassa oli vain neljä rekisteröityä naisjääkiekkoilijaa, mutta IIHF:n samana vuonna saamien tietojen mukaan pelaajien määrä on kasvanut neljästä joukkueen muodostamiseksi. Virallinen määrä oli vuonna 2022 edelleen neljä pelaajaa. Vuonna 2023 heitä oli 18, vuonna 2024 62. Vuonna 2025 joukkuetta ei ollut vielä sijoitettu maailmanrankingissa. Joukkuetta valmentaa maan jääkiekkoliiton varapuheenjohtaja Mergen Arslan.

Vuonna 2019 joukkueen oli määrä ottaa osaa IIHF:n Challenge Cup of Asian 1. divisioonan turnaukseen, mutta pelaajien määrä joukkueen kokoamiseksi oli edelleen liian pieni siitä huolimatta, että määrän kerrottiin kasvaneen.

## Lähteet
Uuden-Seelannin naisten jääkiekkomaajoukkue

**Uuden-Seelannin naisten jääkiekkomaajoukkue** edustaa Uutta-Seelantia naisten kansainvälisissä jääkiekko-otteluissa, kuten maailmanmestaruuskilpailuissa. Vuonna 2022 maassa oli liki 200 rekisteröityä naisjääkiekkoilijaa, vuoden 2025 alussa jo yli 550. Vuonna 2025 joukkue oli 33. sijalla Kansainvälisen jääkiekkoliiton IIHF:n hallinoimalla maailmanranking-listalla. Joukkue sijoitettiin listalle ensi kertaa vuonna 2005. Vuosina 2010–2013 joukkue nousi rankingissa viisi sijaa 25. sijalle, mutta on sittemmin pudonnut listalla. 

## Sijoitukset

### Maailmanmestaruuskilpailuissa

* 2005 – 4. divisioona, 2.
* 2007 – 4. divisioona, 3.
* 2008 – 4. divisioona, 2.
* 2011 – 4. divisioona, 1. 
* 2012 – 2. divisioonan A-lohko, 4.
* 2013 – 2. divisioonan A-lohko, 4.
* 2014 – 2. divisioonan A-lohko, 5.
* 2015 – 2. divisioonan A-lohko, 6.
* 2016 – 2. divisioonan B-lohko, 5.
* 2017 – 2. divisioonan B-lohko, 3.
* 2018 – 2. divisioonan B-lohko, 4.
* 2019 – 2. divisioonan B-lohko, 2.
* 2020 – 2. divisioonan B-lohko, 3.
* 2022 – 2. divisioonan B-lohko, 6., joukkue vetäytyi turnauksesta ennen turnauksen alkamista.
* 2023 – 2. divisioonan B-lohko, 3.
* 2024 – 2. divisioonan B-lohko, 4.
* 2025 – 2. divisioonan B-lohko, 2.

### Maailmanranking

* 2005 – 29.

* 2006 – 29.
* 2007 – 29.
* 2008 – 27.
* 2009 – 28.
* 2010 – 30.
* 2011 – 27.
* 2012 – 25.
* 2013 – 25.
* 2014, helmikuu – 28.
* 2014, huhtikuu – 29.
* 2015 – 28.
* 2016 – 29.
* 2017 – 28.
* 2018, helmikuu – 31.
* 2018, huhtikuu – 32.
* 2019 – 31.
* 2020 – 32.
* 2021 – 32.
* 2022, helmikuu – 34.
* 2022, syyskuu – 35.
* 2023 – 34.
* 2024 – 33.
* 2025 – 33.

## Lähteet
Jukka Jusula

**Jukka Jusula** (s. 23. joulukuuta 1955 Helsinki) on suomalainen mainosyrittäjä, joka tunnetaan entisenä perussuomalaisten taustavaikuttajana ja Timo Soinin läheisenä neuvonantajana. Hän toimi puhemies Maria Lohelan erityisavustajana vuodesta 2015. Työnsä Timo Soinin avustajana Jusula aloitti vuonna 2003 ja lopetti siirtyessään perussuomalaisten eduskuntaryhmän kanslian viestintäsihteeriksi 2013. Uransa aikana Jusula on suunnitellut perussuomalaisille sinikeltaisen logon ja kymmenen vaalikampanjaa. 

Jusula avusti Soinia vuoden 2003 eduskuntavaaleista lähtien, jolloin hän kehitteli Soinille "kuulen ääniä" -vaalilauseen. Vuonna 2009 väitettiin, että europarlamentaarikkona toiminut Soini olisi räätälöinyt Jusulalle paikan EFD:n avustajaksi. Soini kiisti syytökset. Jusula vaikutti myös Soinin presidentinvaalikampanjan taustalla vuoden 2012 vaaleissa. Jusulan mainostoimisto Myrskylyhty sai 60&nbsp;000 euroa vaalikampanjan hoidosta. Seuraavana vuonna hän aloitti työnsä perussuomalaisten eduskuntaryhmän ryhmäkanslian viestintäsihteerinä. Timo Soini kuvaili vuonna 2014 *Peruspomo*-kirjassaan lähipiiriinsä kuuluvien Jukka Jusulan, Matti Putkosen ja Raimo Vistbackan huonoja välejä. Jusula erosi perussuomalaisista kesäkuussa 2017 kesken Sensuroimaton Päivärinta -lähetyksen.

## Lähteet
Anticult

__NOTOC__
**Anticult** on Decapitatedin seitsemäs studioalbumi, joka julkaistiin 7. heinäkuuta 2017.
## Kappaleet
#
#
#
#
#
#
#
#

## Arvostelut
* Imperiumi: 6½/10
* Soundi: 

## Lähteet

## Aiheesta muualla
* 
*
Saidnaya

**Saidnaya** (joskus **Sednaya**, ) on kaupunki Syyriassa Damaskoksen koillispuolella. Kaupungin asukkaat ovat kristittyjä ja kaupunki on ollut tunnettu Pyhän Marian luostarista. Saidnayan alapiirikunnan asukasluku oli vuoden 2004 väestönlaskennassa 18&nbsp;846.

## Maantiede

Saidnaya sijaitsee Syyriassa noin 20 kilometriä maan pääkaupunki Damaskoksesta koilliseen. Alue on Anti-Libanon-vuoriin kuuluvaa Qalamunvuoristoa ja tarkemmin sen pohjois-etelä -suuntaista laaksoa.

## Historia

Saidnayan nimen alkuperästä on kaksi eri teoriaa. Ensimmäisen mukaan nimi on johdettu syyrian kielen sanoista *sayda* ja *naya*, jotka tarkoittavat "meidän" ja "rouvamme". Tämän teorian mukaan nimi olisi ilmeisesti johdettu läheisen luostarin mukaan. Toisen hieman suositumman teorian mukaan nimi on johdettu sen sijaan syyrian kielen sanoista *seid* ja *dnaya*, jotka tarkoittavat "metsästystä" ja "paikkaa". Nimi liittyisi tämän teorian mukaan tarinaan luostarin perustamisesta. Syyrian kieltä puhuttiin Saidnayassa aina 800-luvulle saakka.

Nykyinen Saidnaya on joskus yhdistetty roomalaiskautisen kartan *[[Tabula Peutingeriana]]n* paikannimeen *Danaba*. Nykyisin yhteyttä ei kuitenkaan pidetä totena. Tiettävästi *Danaban* kautta kulkeneet kulkureitit Damaskoksesta Homsiin (*Emesa*) eivät kulkeneet Saidnayan kautta. Paikalla on kuitenkin roomalaiskautisia raunioita, joten Saidnayalla lienee ollut jonkinlaista merkitystä jo tuolloin.

Lähellä sijaitseva Deir Mar Tuman kirkko hieman kaupungin yläpuolella on rakennettu vanhemman roomalaiskautisen rakennuksen yhteyteen. Rakennuksen alkuperäistä käyttötarkoitusta ei kuitenkaan tunneta. Nykyisin nunnaluostarina toimiva Pyhän Marian luostari saattaa selittää kaupungin nimen, mutta varmuutta historiallisten tai arkeologisten lähteiden kautta tästä ei ole. Tunnetun tarinan mukaan luostarin perusti keisari Justinianus vuonna 547 hänen nähtyään metsästämänsä gasellin muuttuvan paikalla Marian kuvaksi. Tarinasta on myös muita versioita, mutta myöhemmin luostari tunnettiin joka tapauksessa etenkin Marian ikonista. Luostarilla kävi matkailijoita Euroopasta saakka ainakin keskiajalta lähtien. Luostarin lähellä on vuoteen 198 ajoitettuja kalliohautoja. Hautoja on koristeltu niihin haudattujen kuvilla, joita aikanaan tulkittiin väärin eri pyhimyksiksi. Kaupunginluoteispuolella sijaitsee myös roomalaiskaudelle ajoitettu Kerubiluostari ja itse kaupungissa on Marian luostarin lisäksi Pietarin ja Paavalin kirkko rakennuksessa ehkä 100- tai 300-lukujen väliltä.

Vuonna 2013 Saidnayaan pystytettiin Venäjän ja Venäjän ortodoksisen kirkon tuella 39 metriä korkea Jeesuksen patsas. Syyrian sisällissodan yhteydessä tunnetuksi tuli puolestaan lähellä sijaitseva Saidnayan (Sednaya) vankila, jossa Bašar al-Assadin hallintoa syytettiin vastustajiensa surmaamisesta. Assadin hallinnon romahdettua joulukuussa 2024 kapinalliset ja siviilit vapauttivat vankilan vankeja.

## Väestö
Saidnayan al-Tallin piirikunnan alaisen alapiirikunnan asukasluku oli vuoden 2004 väestönlaskennan mukaan 18&nbsp;846. Kaupungin asukkaat ovat pääosin kristittyjä.

## Lähteet
Filippiinien naisten jääkiekkomaajoukkue

**Filippiinien naisten jääkiekkomaajoukkue** edustaa Filippiinejä naisten kansainvälisissä jääkiekko-otteluissa. Vuonna 2023 maassa oli liki 50 rekisteröityä naisjääkiekkoilijaa, vuosina 2024–2025 liki sata, mutta maata ei ollut vielä sijoitettu Kansainvälisen jääkiekkoliiton IIHF:n ylläpitämässä maailmanrankingissa.

Vuonna 2019 joukkue osallistui IIHF:n Challenge Cup of Asian 1. divisioonan turnaukseen, jonka se voitti. Joukkueen oli näin ollen määrä osallistua Challenge Cup of Asian pääsarjan turnaukseen vuonna 2020, mutta turnaus peruttiin koronaviruspandemian vuoksi.

Joukkueen oli määrä osallistua keväällä 2025 jääkiekon maailmanmestaruuskilpailujen 3. divisioonan turnaukseen. Tämä ei kuitenkaan toteutunut.

## Sijoituksia

### Maailmanmestaruuskilpailuissa

* 2026 – 3. divisioonan B-lohko; 5.

## Lähteet
Krominitraatti

**Krominitraatti** (Cr(NO3)3) on kromi- ja nitraatti-ionien muodostama epäorgaaninen ioniyhdiste. Yhdistettä voidaan käyttää katalyyttien valmistukseen ja tekstiilien värjäyksessä.

## Ominaisuudet, valmistus ja käyttö
Huoneenlämpötilassa krominitraatti on kidevedettömänä vihreää kiteistä ainetta. Yhdisteestä tunnetaan useita kidevedellisiä muotoja esimerkiksi nonahydraatti (Cr(NO3)3·9H2O), joka on väriltään violettia. Krominitraatti liukenee veteen ja myös etanoliin. Aine on voimakas hapetin.

Krominitraattia valmistetaan liuottamalla kromi(III)oksidia typpihappoon. Toinen tapa on pelkistää kromihappoa metanolilla typpihappoliuoksessa.
:Cr2O3 + 6 HNO3 → 2 Cr(NO3)3 + 3 H2O

Krominitraattia käytetään katalyyttien valmistukseen, tekstiilien värjäyksessä peittana ja korroosioestoaineena.

## Lähteet

## Aiheesta muualla
*
Marje Viitala

**Marje Viitala** (s. Vammala) Tampereella toimiva kuvataiteilija ja taidegraafikko. Viitala tekee  etsauksia ja puupiirroksia. Taidenäyttelyitä Viitala on pitänyt niin kotimaassa kun ulkomaillakin.

Viitala opiskeli Kankaanpään taidekoulussa. Hän on jäsenenä Suomen taidegraafikoissa, Tampereen taiteilijaseurassa, Suomen puupiirtäjissä ja taiteilijayhteisö Avarataide ry:ssä.

## Lähteet
Serǧilla

**Serǧilla** tai **Serjilla** () on hylätty roomalaiskaudella alkunsa saanut kylä Pohjois-Syyriassa. 200-luvun lopulla tai 300-luvun alussa perustettu ja aikanaan oliiviöljyn tuotannolla vaurastunut kylä hylättiin 800- ja 900-luvuilla. Taakse jäi kuitenkin nykypäiviin asti hyvin säilyneitä rakennuksia. Serǧilla on yksi alueen monista samantapaisista hylätyistä kylistä.

## Maantiede ja nimi

Serǧilla sijaitsee Pohjois-Syyriassa Jebel Zawiyen alueella. Jebel Zawiye on kalkkikivimassiivi, jonka alueella noin kolmen kilometrin säteellä on yhteensä 15 Serǧillan kaltaista hylättyä kylää.

Kylän nykyinen nimi Serǧilla on johdettu ilmeisesti arameasta. Kylän historiallista nimeä ei tunneta, mutta oletettavasti se on ollut hyvin samankaltainen nykyisen nimen kanssa.

## Historia

Serǧillan asutushistoria voidaan jakaa kolmeen eri vaiheeseen Rooman ja Bysantin valtakuntien kausilta, sekä islamilaiselta kaudelta. Ensimmäinen kesti 200-luvun lopulta tai 300-luvun alulta 380- tai 390-luvulle saakka. Ensimmäisellä kaudella kylä oli varsin pieni. Se sisälsi vain joitakin pieniä talonpoikaisasumuksia Ensimmäiset asukkaat lienevät saapuneet paikalle ympäröivältä tasangolta siirtolaisina. Tuolloiset kyläläiset harjoittivat löydettyjen työkalujen perusteella maanviljelyä.

Toinen vaihe kesti ensimmäisen vaiheen lopulta 500-luvun lopulle saakka. Paikallisista oli ilmeisesti tullut huomattavasti vauraampia. Taloja alettiin rakentaa yksityiskohtaisemmin ja osasta tuli myös isompia. Paikalla oli alettu valmistaa tuolloin suuressa kysynnässä ollutta oliiviöljyä ja kylässä oli suurikokoisia öljynpuristamoja. Samoihin aikoihin kylään valmistui asuntojen lisäksi muita rakennuksia, kuten kirkko, kylpylöjä ja majatalo. Majataloa tai "kahvilaa" pidettiin aikaisemmin virheellisesti andronina. Toisen vaiheen rakennuksia on säilynyt hyvin nykypäiviin saakka.

Kolmas vaihe kesti 500-luvun lopulta 700-luvun alkuun. Kylään ei valmistunut enää suurempia rakennuksia. Alueen muslimivalloitus sijoittuu kylän kolmanteen vaiheeseen. Ilmeisesti tämä ei vaikuttanut kylän kokoon. Asukkaat alkoivat kuitenkin omaksua islamin uskon ja arabian kielen. Kaiverruksia alettiin tehdä syyrian ohella arabiaksi ja kylään rakennettiin mihrab. Lopulta 800- ja 900-luvuilla kylä hylättiin kokonaan. Ilmeisesti sen asukkaat muuttivat paremmin maanviljelykseen soveltuville alueille tasangoilla.

## Kaivaukset
Ensimmäinen kylää tutkinut oli Melchior de Vogüé ja kaivauksia paikalla teki ensimmäisenä Howard Crosby Butler vuosina 1899–1909. Vuodesta 1989 kaivauksia ja tutkimuksia tekivät ranskalaiset Georges Tate, Albert Naccache ja G.Charpentier. 

## Lähteet
Essi Ritola

**Essi Ritola** (s. 23. elokuuta 1997) on suomalainen pesäpalloilija. Ritola edustaa Superpesiksessä pelaavia Seinäjoen Maila-Jusseja. Hänen kasvattajaseuransa on Jalasjärven Jalas. Ritola on edustanut urallaan Superpesiksessä myös Hyvinkään Tahkoa, Lappajärven Veikkoja ja Lapuan Virkiää. Ritola teki marraskuussa 2020 Maila-Jussien kanssa 1+1-vuotisen sopimuksen. Hän pelaa ulkopelissä etukentällä tai polttolinjassa. Ritola on pelannut urallaan 124 Superpesiksen runkosarjaottelua. Näissä hän on lyönyt yhdeksän kunnaria ja 108 tavallista juoksua, tuonut 49 juoksua ja kerännyt 414 kärkilyöntiä. Ritola on pelannut urallaan yhdeksän Superpesiksen ylempää pudotuspeliottelua. Näissä hän on lyönyt neljä tavallista juoksua, tuonut yhden juoksun ja kerännyt 17 kärkilyöntipistettä. Ritola on pelannut urallaan kolme Superpesiksen karsintasarjan ottelua. Näissä hän on lyönyt kolme tavallista juoksua, tuonut kaksi juoksua ja kerännyt kymmenen kärkilyöntipistettä. Tilastot päivitetty kauden 2021 jälkeen.

## Lähteet
Milo - kuun vartija

**Milo - kuun vartija** () on vuonna 2014 ensi-iltansa saanut ranskalainen piirroselokuva.

Suomeen Ensi-ilta: 9.6.2017.

## Näyttelijät
### Ranskankielinen versio

### Suomenkielinen versio
* Petrus Kähkönen, Markus Niemi, Emma Louhivuori, Carl-Kristian Rundman, Sasu Moilanen, Markus Bäckman, Antti Pääkkönen, Juhani Rajalin, Peter Pihlström, Petri Hanttu, Jarmo Koski, Katja Aakkula, Jukka Voutilainen
Aavepiiput

**Aavepiiput**, aiempi nimi *mäntykukat* (*Monotropa*) on kanervakasveihin kuuluva kasvisuku, jonka lajit ovat lehtivihreättömiä loiskasveja. Se on kanervakasveihin yhdistetyn mäntykukkakasvien heimon tyyppisuku.

Suku voidaan rajata eri tavoin, jolloin siihen joko kuuluvat tai eivät kuulu myös Suomessa esiintyvät mäntykukat. Aavepiippulajeja on kolme, neljä tai viisi. Suvun suppeammassa rajauksessa (Suomen Lajitietokeskus) kangas- (*Monotropa hypopitys* tai *Hypopitys monotropa*) ja kaljumäntykukka (*Monotropa hypophegea* tai *Hypopitys hypophegea*) on erotettu aavepiipuista mäntykukkien (*Hypopitys*) sukuun. Aavepiippujen tyyppilaji on Carl von Linnén kuvaama, Pohjois-Amerikassa ja Kaakkois-Aasiassa esiintyvä aavepiippu (*Monotropa uniflora*). Muut laji ovat Kaakkois-Yhdysvalloissa esiintyvä *Monotropa brittonii* ja Keski-Amerikassa esiintyvä *Monotropa coccinea*.

## Lähteet

## Aiheesta muualla
* ITIS: ''Monotropa'' 
* United States Department of Agriculture (USDA): ''Monotropa'' 
* Flora of China: ''Monotropa''
Romanian naisten jääkiekkomaajoukkue

**Romanian naisten jääkiekkomaajoukkue** edustaa Romaniaa naisten kansainvälisissä jääkiekko-otteluissa, muun muassa maailmanmestaruuskilpailuissa. Vuonna 2022 Romaniassa oli 161 rekisteröitynyttä naisjääkiekkoilijaa, vuoden 2025 alussa 200. Vuonna 2025 joukkue oli Kansainvälisen jääkiekkoliiton IIHF:n hallinnoimalla maailmanlistalla 39. sijalla.

## Sijoitukset

### Maailmanmestaruuskilpailuissa

* 2001 – 1. divisioonan karsinta, A-lohko, 5.
* 2003 – 3. divisioona, 6.
* 2004 – 3. divisioona, 5.
* 2005 – 4. divisioona, 3.
* 2007 – 4. divisioona, 2.
* 2008 – 4. divisioona, 3.
* 2011 – 4. divisioona, 4.
* 2016 – 2. divisioonan karsinta, 1.
* 2017 – 2. divisioonan B-lohko, 6.
* 2018 – 2. divisioonan B-lohko, 6.
* 2019 – 2. divisioonan B-lohko, 6.
* 2020 – 3. divisioona, 3.
* 2021 – 3. divisioonan turnaus peruttiin koronaviruspandemian vuoksi.
* 2022 – Joukue vetäytyi 3. divisioonan A-lohkon kisoista.
* 2023 – 3. divisioonan A-lohko, 4.
* 2024 – 3. divisioonan A-lohko, 2.
* 2025 – 3. divisioonan A-lohko, 4.
* 2026 – 3. divisioonan A-lohko, 1.

### Maailmanranking

* 2003 – 25.
* 2004 – 25.
* 2005 – 26.

* 2006 – 27.
* 2007 – 27.
* 2008 – 29.
* 2009 – 30.
* 2010 – 31.
* 2011 – 30.
* 2012 – 34.
* 2013 – 36.
* 2014, helmikuu – 36.
* 2014, huhtikuu – 38.
* 2015 – Joukkuetta ei sijoitettu.
* 2016 – 37.
* 2017 – 36.
* 2018, helmikuu – 36.
* 2018, huhtikuu – 33.
* 2019 – 34.
* 2020 – 34.
* 2021 – 35.
* 2022, helmikuu – 37.
* 2022, helmikuu – 40.
* 2023 – 39.
* 2024 – 39.
* 2025 – 39.

## Lähteet
Al-Humaza

**Al-Humaza** (, ) on Koraanin 104. suura. Se luokitellaan mekkalaiseksi tai medinalaiseksi ja käsittää yhdeksän jaetta.

## Teksti
Suura kertoo, että syntiset joutuvat Helvettiin. Islamilaisen selityksen mukaan epäjumalanpalvojat väijyivät Mekkaan tulijoita ja varoittivat heitä Profeetasta tarkoituksena estää kuuntelemasta Muhammedin saarnoja. Suura laskeutui alas tämän johdosta.

Suura kuuluu Zinetullah Ahsen-Bören suomennoksessa seuraavasti:

# Voi jokaista parjaajaa, panettelijaa, 
# joka kerää aarteita ja pitää niitä turvanaan,
# luullen, että hänen rikkautensa on pysyväistä!
# Hänet totisesti singotaan murskaavan surman suuhun.
# Käsitätkö, mikä tuo surma on?
# Tuli, jonka Jumala on sytyttänyt,
# joka leimahtaa syntisiä vastaan.
# Se on totisesti piirittävä heidät ylt'ympäri
# kuin korkeat pilarit.

## Lähteet

* 
* 

### Viitteet
Al-Asr

**Al-Asr** (, ) on Koraanin 103. suura. Se luokitellaan mekkalaiseksi tai medinalaiseksi ja käsittää kolme jaetta. Ensimmäinen jae esittää valan, minkä jälkeen suura sisältää varoituksen ihmisille. Suura kuuluu Zinetullah Ahsen-Bören suomennoksessa seuraavasti:

# Kautta kuluvan ajan, 
# ihminen on totisesti mennyttä,
# lukuunottamatta niitä, jotka uskovat ja hyvää tekevät, soveltavat toisiinsa totuutta ja kehoittavat toisiaan kestävyyteen.
Jaakko Hämeen-Anttilan mukaan viimeisen jakeen yhdistäminen edellisiin vaikuttaa myöhemmin tehdyltä. Koko suura saattaa olla Koraanin kanonisoinnin yhteydessä yli jäänyt katkelma.

## Lähteet

* 
* 

### Viitteet
Luke Grimes

**Luke Timothy Grimes** (s. 21. tammikuuta 1984) on yhdysvaltalainen näyttelijä. Hänellä on ollut rooleja muun muassa elokuvassa *[[American Sniper]]*, elokuvasarjassa *Fifty Shades* ja draamasarjassa *[[Yellowstone (televisiosarja)|Yellowstone]]* (2018–2024).

## Nuoruus
Grimes syntyi Daytonissa Ohiossa. Hänen isänsä Randy Grimes on helluntalaispastori. Grimes valmistui Dayton Christian High Schoolista vuonna 2002. Hän muutti New Yorkiin opiskelemaan näyttelemistä American Academy of Dramatic Artsissa.

## Ura
Grimes on esiintynyt elokuvissa *[[All the Boys Love Mandy Lane]]*, *War Eagle, Arkansas* ja *[[Stewart (elokuva)|Assassination of a High School President]],* joka sai rajoitetun julkaisun maaliskuussa 2009. Hän esiintyi myös ABC- draamassa *[[Perhesiteet|Brothers & Sisters]]* Ryan Laffertynä, ohjelman perheen patriarkan William Walkerin aviottomana poikana. Neljännestä kaudesta lähtien hänestä tuli sarjan vakionäyttelijä.

Grimes näytteli cowboyta nimeltä Eli Larkin vuoden 2010 FX-elokuvapilottissa *Outlaw Country* yhdessä Haley Bennettin ja Mary Steenburgenin kanssa. FX ei valinnut sarjaa tuotettavaksi, mutta pilotti esitettiin 23. elokuuta 2012 televisioelokuvana. Vuonna 2012 hän esiintyi Liam Neesonin trillerissä *Taken 2* Neesonin tyttären poikaystävänä. 

## Yksityiselämä
Hän on ollut vuodesta 2018 naimisissa Bianca Rodriguesin kanssa.

## Filmografia
### Elokuvat

### Televisio

## Viitteet
Tau (vakio)

**Tau** (τ) on matematiikassa käytettävä vakio, joka ilmaisee ympyrän kehän ja säteen pituuksien suhteen.

## Ominaisuuksia

Kokonaista kierrosta vastaava kulma on tasan τ radiaania. Monessa muussakin yhteydessä olisi yksinkertaisempaa käyttää tauta piin sijaan.

Taun suuruus on 2π. Tämä on viiden desimaalin tarkkuudella 6.28318.

### Kaavoja
* Ympyrän kehän pituus: \tau r
* Ympyrän ala: {\scriptstyle\frac{1}{2}}\tau r^2

## Katso myös
* pii

## Lähteet
Eränkö

**Eränkö** on sukunimi, joka on muun muassa seuraavilla suomalaisilla henkilöillä:

*Olavi Eränkö (1924−1984), lääkäri ja professori
*Timo Eränkö (1952−2021), sanoittaja, näyttelijä ja muusikko, Olavi Erängön poika.
Sólheimar

**Sólheimar** (suom. *aurinkokoti*) on Lounais-Islannissa Grímsnesissä sijaitseva ekokylä. Kylässä asuu ja työskentelee yli sata ihmistä, ja se on tänä päivänä suosittu turistikohde. Kylän perusti vuonna 1930 Rudolf Steinerin ajatuksista vaikuttunut pedagogi Sesselja Hreindís Sigmundsdóttir. Kylän alkuperäisenä tarkoituksena oli tarjota asuinpaikka ja koulutusmahdollisuuksia huono-osaisille ja vammaisille lapsille. Kylässä asuu edelleen lukuisia henkilöitä, joilla on eriasteisia oppimisvaikeuksia.

Sólheimar on täysin omavarainen, sillä kylässä tuotetaan sähköä aurinkovoimalla ja geotermisellä energialla. Lisäksi alueella on esimerkiksi hautomakoneita, kasvihuoneita ja puulajipuisto. Kylässä harjoitetaan merkittävissä määrin luonnonmukaista metsätaloutta ja puutarhaviljelyä. Sólheimar on Pohjoismaiden mittapuulla edelläkävijä luonnonmukaisten viljelymenetelmien käyttöönotossa, ja sen alueella tuotetaan yhä suuri osa Islannin luomuvihanneksista.

Kylässä on myymälä, taidegalleria, kahvila ja majatalo. Siellä on myös useita käsityöpajoja, joissa asukkaat valmistavat kynttilöitä, kuvataidetta, keramiikkaa, yrttituotteita sekä tekevät puutöitä ja harrastavat kudontaa. Muita nähtävyyksiä kylän alueella ovat kirkko, patsaspuisto, taidenäyttelytila, luontokeskus Sesseljuhús ja urheiluteatteri.

## Lähteet
TBS

**TBS** voi tarkoittaa ainakin seuraavia asioita:

* TBS (yhdysvaltalainen televisiokanava), yhdysvaltalainen kaapelitelevisiokanava.
* Tokyo Broadcasting System, japanilainen kaupallinen radio- ja televisioyhtiö.
Pekka Pellervo Halonen

**Pekka Pellervo Halonen** (27. maaliskuuta 1912 Valkeala – 30. joulukuuta 1967 Las Palmas) oli suomalainen rakennusmestari, yrittäjä ja yritysjohtaja, joka sai teollisuusneuvoksen arvonimen.

## Henkilöhistoria
Halosen vanhemmat olivat kauppias Pekka Halonen ja Hilda Amanda Roitto ja puoliso vuodesta 1940 Maire Mirjam Juvonen. Halonen valmistui rakennusmestariksi 1935 Oulussa ja toimi valmistuttuaan piirtäjänä ja suunnittelijana tie- ja vesirakennushallituksen Oulun piirissä. Kouvolan kauppalan palvelukseen hän siirtyi 1937 ja sitten Kuusankoskelle Kymi-yhtiön rakennustöiden valvojaksi ja työnjohtajaksi. Talvisotaan ja jatkosotaan osallistunut Halonen yleni kapteeniksi (1943) ja toimi jatkosodassa pioneeripataljoonan komentajana.

Sodan jälkeen Halonen palasi Ouluun, jossa hän työskenteli 1945–1950 Pohjolan Tärytuote -yhtiön toimitusjohtajana. Oman yrityksen hän perusti vuonna 1948, vuodesta 1950 nimeltään Rakennustoimisto P. P. Halonen & K:nit ja vuodesta 1952 Rakennustoimisto P. P. Halonen Oy. Vuonna 1954 hän ja P. K. Juntunen muodostivat uuden yhtiön, Rakennusyhtymä Halonen & Juntusen, joka rakensi useita asuin-, liike-, teollisuus- ja julkisia kiinteistöjä etenkin Oulun seudulla. Halonen oli yrityksen toimitusjohtaja, mutta sille perustettiin myös useita sisaryrityksiä, joista erityisesti Rakennusvoima Oy kasvoi merkittäväksi valtakunnalliseksi toimijaksi.

Teollisuusneuvoksen arvonimen Halonen sai vuonna 1963. Hän oli sekä Oulun kaupunginvaltuuston että Oulun kaupunginhallituksen ja useiden lautakuntien jäsen ja osallistui aktiivisesti alansa yhteistyöhön eri järjestöissä. Musikaalinen Halonen oli vuodesta 1952 Pohjan Laulu -kuoron jäsen. Vuonna 1946 hän toimitti Oulun Rakennusmestariyhdistyksen 40-vuotishistoriikin. Hän teki vaimoineen yhdistykselle lahjoituksen käytettäväksi nuorten varattomien rakennusmestareiden opintomatkoihin. Halonen kuoli yllättäen lomamatkallaan Las Palmasissa vuoden 1967 lopussa.

## Julkaisuja
* *Oulun Rakennusmestariyhdistys 1906–1946*, 1946, P. P. Halonen (toim.)

## Lähteet
Sikulit

**Sikulit** olivat muinainen kansa, joka asutti Sisilian itäisiä osia myöhäiseltä pronssikaudelta lähtien. He asuivat itsenäisissä kaupungeissa, jotka hävisivät yksi kerrallaan, kun kreikkalaiset perustivat siirtokuntia Sisiliaan 700–500-luvuilla eaa. Sikulit ryhtyivät laajamittaiseen vastarintaan vasta 450-luvulla eaa. Duketioksen johdolla.

Perimätiedon mukaan sikulit olivat alun perin kotoisin Keski-Italiasta, josta heidät oli aikojen saatossa ajettu etelään ja meren yli Sisiliaan. Heidän arkeologisia jäänteitään on hankalaa tunnistaa mutta niitä on löydetty esimerkiksi Locrista. Lisäksi sikulien puhumasta indoeurooppalaisesta kielestä tunnetaan joitakin sanoja. Heidän tärkeimpiä jumaliaan olivat Palici, maanviljelijöiden ja merimiesten suojelusjumalat; Adranus, Palicin isä; ja jumalatar Hybla.

Sisilia on saanut nimensä sikuleista.

## Lähteet
Suvi Ahonen

**Suvi Tuuli Ahonen** (s. 1983) on suomalainen sairaanhoitaja, joka on myös poliittinen toimija ja EU-kriitikko. Ahonen on Valta kuuluu kansalle -puolueen entinen puoluesihteeri ja entinen kolmas varapuheenjohtaja. Ahonen kannattaa Suomen eroamista Euroopan unionista ja kuuluu suomalaiseen sitä tavoittelevaan Fixit-liikkeeseen.

## Politiikka

Ahonen on Janne Mäkisen kanssa Suomen eroa Euroopan unionista vaativan Fixit-liikkeen perustaja. Liike on järjestänyt mielenosoituksia Helsingissä syyskuussa ja marraskuussa 2020. 28. marraskuuta 2020 "Suomi eroon EU:sta ja eroa hallitus" -mielenosoituksen päävastuuhenkilö oli Ahonen.

Ahonen on vieraillut Arto Luukkasen juontamassa *Dosentti*-keskusteluohjelmassa tammikuussa 2021.

Ahonen on ollut Valta kuuluu kansalle -puolueen puoluesihteeri ja kolmas varapuheenjohtaja syyskuusta 2021 lähtien.

## Yksityiselämä
Ahonen asuu Saarijärvellä. Hänellä on kaksi lasta.

## Lähteet

## Aiheesta muualla
*Permanto: Suvi Ahonen ''Dosentti''-ohjelmassa
Miyabenvaahtera

**Miyabenvaahtera** (*Acer miyabei*) on vaahteroiden (*Acer*) sukuun kuuluva kasvilaji. Se on leveälehtinen ja kausivihanta puulaji, joka voi kasvaa noin 20–25 metriä korkeaksi. Sen kaarna on nuorena harmaan- tai oranssinruskeaa ja muuttuu vanhemmiten uurteiseksi. Lehtiasento on vastakkainen ja lehdet ovat 10–15 cm pitkiä ja viisiliuskaisia. Lehtiruoti on noin 15 cm pitkä ja katkaistaessa siitä alkaa valua maitiaisnestettä. Lehtien yläpinnat ovat tummanvihreitä ja alapinnat oliivinvihreitä sekä lehtisuonten kohdilta karvaisia. Lehtisuonet ovat väriltään kellanvihreitä ja näkyvät lehdissä selvästi. Lehtien syysväri vaihtelee vaaleankeltaisesta kullankeltaiseen. Kukat sijaitsevat 10–12 cm pitkissä ja pystyissä kukinnoissa. Yksittäiset kukat ovat pieniä ja kellanvihreitä. Hedelmänä on lenninsiivellinen pähkylä (samara), jossa on noin 2 cm pitkä lenninsiipi.

Miyabenvaahtera kasvaa luontaisena Japanin pohjoisosissa Hokkaidōn saarella ja lajia tavataan tavallisesti metsistä jokien varsilta. Miyabenvaahtera kasvaa usein yhdessä *[[Acer pictum]]* -vaahteralajin kanssa. Miyabenvaahtera on luonnossa uhanalainen laji, mutta sitä kasvatetaan myös koristekasvina.

Miyabenvaahtera on nimetty japanilaisen kasvitieteilijän Kingo Miyaben mukaan. Hän löysi puulajin junamatkallaan olleen pysähdyksen aikana ja lajin kuvasi tieteelle Karl Maksimovitš vuonna 1888.

## Lähteet
* Oregon State University: Landscape Plants: ''Acer miyabei'' 
### Viitteet

## Aiheesta muualla
* Laji.fi: Miyabenvaahtera (''Acer miyabei'')
* Mustila Arboretum: Miyabenvaahtera (''Acer miyabei'') 
* Trees and Shrubs Online: ''Acer miyabei'' 
* Global Biodiversity Information Facility (GBIF): ''Acer miyabei''
Luhtikäytävä

**Luhtikäytävä** on rakennuksen ulkoseinällä kulkeva katoksellinen avokäytävä. Lämmittämättömän mutta sateelta suojatun käytävän tarkoituksena on mahdollistaa kulku rakennuksen eri tiloihin ja huoneistoihin. 

Luhtikäytäviä on käytetty perinteisesti luhtiaitoissa sekä yhä nykyään luhtitaloissa. 

Luhtitalossa luhtikäytävä (eli luhti) sijaitsee rakennuksen toisessa tai ylemmässä kerroksessa. Siitä kuljetaan asuinrakennuksen huoneistoihin ja eri kerrokset yhdistäviin porrashuoneisiin.

## Katso myös

* Portiikki

## Lähteet
Serbian naisten jääkiekkomaajoukkue

**Serbian naisten jääkiekkomaajoukkue** edustaa Serbiaa kansainvälisissä naisten jääkiekko-otteluissa, kuten maailmanmestaruuskilpailuissa. Vuoden 2022 alkupuoliskolla maassa oli 75 rekisteröitynyttä naisjääkiekkoilijaa, ja joukkuetta ei ollut vielä sijoitettu Kansainvälisen jääkiekkoliiton IIHF:n ylläpitämässä maailmanrankingissa. Joukkue sijoitettiin listalle ensimmäistä kertaa vuoden 2022 syyskuussa, sijalle 43. eli toiseksi viimeiseksi. Vuoden 2025 alussa naisjääkiekkoilijoita oli liki 90 ja joukkue oli rankingissa vuoden 2025 maailmanmestaruuskilpailujen jälkeen 41. sijalla. Jääkiekko on alkanut kasvattaa suosiotaan naisharrastajien piirissä Serbiassa 2010-luvun lopulla.

Yksi tunnetuimpia serbialaislähtöisiä naisjääkiekkoilijoita lienee Jelena Grković, joka muutti Serbiasta Unkariin voidakseen pelata ammattimaisesti jääkiekkoa. Sittemmin hän on edustanut muun muassa Unkarin naisten jääkiekkomaajoukkuetta maailmanmestaruuskilpailujen korkeimmalla sarjatasolla vuonna 2021.

## Sijoitukset

### Maailmanmestaruuskilpailuissa
* 2022 – 3. divisioonan B-lohko, 2.
* 2023 – 3. divisioonan B-lohko, 1.
* 2024 – 3. divisioonan A-lohko, 4.
* 2025 – 3. divisioonan A-lohko, 3.
* 2026 – 3. divisioonan A-lohko, 5.

### Maailmanranking

* 2022, syyskuu – 43.
* 2023 – 42.
* 2024 – 41.
* 2025 – 41.

## Lähteet
Kansainvälinen jääkiekkoturnaus 1967

**Kansainvälinen jääkiekkoturnaus [[Lokakuun vallankumous|lokakuun vallankumouksen]] 50-vuotispäivän kunniaksi** vuonna 1967 aloitti vuosittaisen Neuvostoliitossa pelattujen maajoukkueiden jääkiekkoturnauksen sarjan, jota vuodesta 1969 lähtien kutsuttiin Izvestija-turnaukseksi. Se pidettiin 30. marraskuuta — 6. joulukuuta 1967 Moskovassa, Leningradissa ja Voskresenskissa. Neuvostoliiton kahden maajoukkueen lisäksi Tšekkoslovakia, Puola ja Kanada osallistuivat turnaukseen. Koska Saksan ja Ruotsin liitot kieltäytyivät kutsusta, Neuvostoliitto ja Tšekkoslovakia pelasivat kumpikin kahdella joukkueella.

## Tulokset

* Tarkemmat tiedot otteluista saksankielisen wikipedian artikkelissa.

## Tunnustukset
* Paras joukkue: Neuvostoliiton B-maajoukkue
* Fairplay-palkinto: 
* Paras nuori pelaaja: Igor Grigorjev, 
* Paras maalintekijä: Vladimir Šadrin, , (6 maalia)
* Rohkein pelaaja: Jevgeni Mišakov, 
* Kaunein maali: Jevgeni Simin,  (ottelussa Kanadaa vastaan)

## Aiheesta muualla
* Eishockeyturnier zum 50. Jahrestag der Oktoberrevolution Hockeyarchives.info
* МОСКОВСКИЙ МЕЖДУНАРОДНЫЙ ТУРНИР - 1967 Hockeyarchives.ru
Singaporen naisten jääkiekkomaajoukkue

**Singaporen naisten jääkiekkomaajoukkue** edustaa Singaporea kansainvälisissä naisten jääkiekko-otteluissa, kuten maailmanmestaruuskisoissa. Joukkue on perustettu vuonna 2013. Vuonna 2022 maassa oli 58 rekisteröityä naisjääkiekkoilijaa, mutta joukkuetta ei ollut vielä sijoitettu Kansainvälisen jääkiekkoliiton IIHF:n ylläpitämässä maailmanrankingissa. Vuonna 2023 pelaajien määrä oli laskenut 35:een. Vuonna 2024 joukkue sijoitettiin ensimmäistä kertaa maailmanrankingiin, sijalle 46. eli viimeiseksi. Vuoden 2025 alussa pelaajia oli 45 ja joukkue jäi maailmanmestaruuskisojen alimmassa eli 3. divisioonassa ja sen alemmassa B-lohkossa viidenneksi eli viimeiseksi. 

## Sijoitukset

### [[IIHF Challenge Cup of Asia]]

* 2014, Hongkong – 1. divisioona, 3.
* 2016, Taiwan – 1. divisioona, 3.
* 2017, Thaimaa – yhdistetyt divisioonat, 3.
* 2018, Malesia – 4.
* 2019, Yhdistyneet arabiemiirikunnat – 4.

### Aasian ja Oseanian -mestaruuskilpailut

* 2023 – Pronssia

### Maailmanmestaruuskilpailut

* 2024 – 3. divisioonan B-lohko, 5.
* 2025 – 3. divisioonan B-lohko, 5.
* 2026 – 3. divisioonan B-lohko, 6.

### Maailmanranking

* 2024 – 46.
* 2025 – 46.

## Lähteet
Valkovesipuu

**Valkovesipuu** (*Kirkia acuminata*) on vesipuihin (*Kirkia*) kuuluva kasvilaji. Se on osittain kausivihanta puulaji, joka kasvaa yleensä 6–20 metriä korkeaksi, joskus jopa 23 metriä korkeaksi. Puun runko voi kasvaa halkaisijaltaan noin metrin suuruiseksi ja puun latvus on laajalle levittäytyvä.

Valkovesipuu kasvaa useissa erilaisissa ympäristöissä, muun muassa savanneilla, pensastomailla, metsissä sekä kallioilla merenpinnan tasosta 1600 metrin korkeuteen asti. Lajia tavataan luonnossa trooppisessa eteläisessä Afrikassa Kongon demokraattisen tasavallan eteläosan ja Etelä-Afrikan tasavallan pohjoisosan välisellä alueella.

Valkovesipuun turvonneita juuria on käytetty kuivuuden aikaan veden lähteenä. Lisäksi lajin juuria, kaarnaa sekä hedelmiä on käytetty erilaisiin perinteisiin lääkinnällisiin tarkoituksiin. Lajia voidaan myös kasvattaa tropiikissa kuivassa ja kuumassa ympäristössä ja puita on usein kasvatettu elävinä aitoina.

Valkovesipuun sydänpuu on vaalean- tai vihertävänruskeaa ja siinä on koristeellisia tummanruskeita juovia. Pintapuuta on sydänpuun ympärillä enintään 7,5 cm paksuinen kerros ja se on kellertävänvaaleaa tai vaaleanharmaata. Valkovesipuun puuainesta on käytetty erilaisiin tarkoituksiin, muun muassa soittimiin, matkamuistoesineisiin ja vaneriin. Etelä-Afrikassa puuainesta on käytetty huonekaluihin sekä parketteihin. Valkovesipuun puutavarasta on myös valmistettu puuhiiltä.

## Lähteet
* Useful Tropical Plants: ''Kirkia acuminata'' 
### Viitteet

## Aiheesta muualla
* Laji.fi: Valkovesipuu (''Kirkia acuminata'')
* JSTOR Global Plants: ''Kirkia acuminata'' 
* Global Biodiversity Information Facility (GBIF): ''Kirkia acuminata''
Kodinhaltija

**Kodinhaltija** tai **kodinhaltia** eli **kotitonttu** on kansanperinteessä haltija tai tonttu, jonka uskotaan asuvan asuintalossa.

### Alkuperä
Usein kodinhaltijan uskottiin tulevan taloon sillä hetkellä, kun taloon sytytetään ensi kertaa tuli. Toisinaan on uskottu, että kodinhaltijaksi on jäänyt ensimmäinen tulentekijä eli usein talon perustaja, tai talossa ensimmäisenä kuollut ihminen.

### Ulkomuoto ja sijat
Kodinhaltijoita on kuvattu eri näköisiksi ja myös luonteeltaan erilaisiksi. Usein ne ovat muistuttaneet talon ensimmäistä tulentekijää. Kodinhaltijan on yleensä kerrottu viihtyvän tulisijan äärellä, uunin päällä tai uunin takana. Joskus sen on kuvailtu pamautelleen uunin luukkua merkiksi siitä, että joku tuli taloon. Tiedetään myös paljon tapauksia, joissa kodinhaltijalle on annettu kokonaan oma huone, jonne sille on tuotu ruokaa.

### Ylläpito tai sen puute ja hyvät suhteet
Ruokapöydässä kodinhaltijalle annettiin usein oma osuutensa ennen muita ruokailijoita. Kodinhaltijan kanssa yritettiin pysyä hyvissä väleissä, sillä huonosti kohdeltu kodinhaltija alkoi häiriköidä. Haltijan näyttäytymistä pidettiin onnettomuuden tai kuoleman enteenä.

Kun kodinhaltijan haluttiin muuttavan uuteen taloon jos sellainen rakennettiin vanhan tilalle, tuotiin uuteen taloon vanhan talon tulisijan kiviä, tuhkaa tai multaa. Jos kodinhaltijan uskottiin asuneen vanhan talon hirressä, hirsi otettiin uuteen taloon.

## Lähteet
* 
### Viitteet
Kansainvälinen jääkiekkoturnaus 1968

**Kansainvälinen jääkiekkoturnaus 1968** oli uusinta edellisen vuoden turnauksesta suuren sosialistisen vallankumouksen 50-vuotispäivän kunniaksi. Se pelattiin Moskovassa 1.–4.12.1968. Neuvostoliiton A- ja B-maajoukkueiden lisäksi mukana olivat Suomen ja Kanadan maajoukkueet. Vasta seuraavana vuonna Neuvostoliiton päivälehti *[[Izvestija]]* (‘uutiset’) otti tämän urheilutapahtuman sponsoroinnin.

## Tulokset

* Tarkemmat tiedot otteluista saksankielisen wikipedian artikkelissa.

## Aiheesta muualla
* Internationales Eishockeyturnier 1968 Hockeyarchives.info
* МОСКОВСКИЙ МЕЖДУНАРОДНЫЙ ТУРНИР - 1968 Hockeyarchives.ru
Duketios

**Duketios** (, k. ~440 eaa.) oli kreikkalaistunut sikulien johtaja, joka yhdisti Itä-Sisilian alkuperäisheimot voimakkaaksi mutta lyhytikäiseksi liittoumaksi. Hän nousi valtaan 460-luvulla eaa., kun tyrannia oli kukistettu Syrakusassa ja muissa Sisilian kreikkalaisissa kaupunkivaltioissa. Demokratiaan siirtyneen Syrakusan tuella hänen onnistui ajaa Hieronille uskolliset kreikkalaiset pois Katanesta ja palauttaa kaupunki khalkislaisille perustajilleen. Tämän jälkeen hän laajensi valtaansa myös muihin kaupunkeihin ja perusti Palikeen hallintopaikakseen.

Duketios oli hallitsijana omavaltainen, mikä johti siihen, että Syrakusa ja Akragas liittoutuivat nopeasti häntä vastaan. Hän valloitti kreikkalaisilta Inessan kaupungin ja saavutti muita pieniä voittoja, mutta jo vuonna 450 eaa. hänen joukkonsa nujerrettiin ja hän menetti asemansa sikulien johtajana. Vanhojen liittolaissuhteidensa ansiosta hänen onnistui kuitenkin saada turvapaikka Syrakusasta, josta hänet karkotettiin Korinttiin.

Duketios palasi Sisiliaan vuonna 446 eaa. ja perusti sikulien ja kreikkalaisten kanssa saaren pohjoisrannikolle Kale Akten siirtokunnan. Sieltä käsin hän yritti vielä laajentaa sikulien valtaa mutta onnistui tässä vain osittain ennen kuolemaansa vuonna 440.

## Lähteet